MCOT ดีดกว่า 4% รับ Sentiment บวกจ่อรับเงินพันล้านหลังคืนคลื่นฯ 2600 MHz
MCOT บวกกว่า 4% รับ Sentiment บวกจ่อรับเงินกว่าพันล้านจากการคืนคลื่นฯ 2600 MHz โดยล่าสุด ณ เวลา 10.11 น.อยู่ที่ 9.35 บาท บวก 0.40 บาท หรือ 4.47% มูลค่าการซื้อขาย 3.78 ล้านบาท
14 ม.ค. 2559

ผู้สื่อข่าวรายงานว่า ราคาหุ้น บริษัท อสมท จำกัด (มหาชน) หรือ MCOT ณ เวลา 10.11 น.อยู่ที่ 9.35 บาท บวก 0.40 บาท หรือ 4.47% มูลค่าการซื้อขาย 3.78 ล้านบาท  โดยราคาหุ้นเปิดตลาดที่ 9.20 บาท ต่ำสุดที่ 9.20 บาท สูงสุดที่ 9.40 บาท
โดย บล.โนมูระฯ ระบุในบทวิเคราะห์ (14 ม.ค.) ว่า มีมุมมอง Negative ต่อแนวโน้มผลประกอบการไตรมาส 4/15 ของ MCOT คาดกำไรสุทธิต่ำสุดเป็นประวัติการณ์อยู่ที่ 6 ล้านบาท เนื่องจากกำไรปกติไม่ฟื้นตัวและไม่มีรายการพิเศษเข้ามาช่วยเหมือนไตรมาสก่อนหน้า รายได้ค่าโฆษณาไม่ฟื้นตัวอย่างที่คาดทำให้ปรับลดราคาเป้าหมายลง -25% เหลือ 10.90 บาท
อย่างไรก็ตาม ยังคงแนะนำ BUY เนื่องจากมองว่าราคาหุ้นที่ปรับตัวลงกว่า -44% ytd และต่ำกว่ามูลค่าทางบัญชีที่ 10.94 บาท สะท้อนการหดตัวแล้วเช่นกัน นอกจากนี้ ระยะสั้นหุ้น MCOT ยังมี Sentiment บวกจากความคืบหน้าการเจรจาคืนคลื่นฯ 2600 MHz ซึ่งทำให้มีความคาดหวังว่า MCOT จะได้รับเงินชดเชยระดับกว่าพันล้านบาท รวมทั้งความคาดหวังต่อกำไรจากการขายที่ดิน 50 ไร่ (มูลค่า 2 พันล้านบาท) ที่ผู้บริหารระบุว่าจะขายในปีนี้
 